Diari Oficial de la Generalitat Valenciana


Sumari del DOGV 8645, del 30-09-2019 (2019/9093)

RESOLUCIÓ de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions a entitats locals i entitats sense ànim de lucre per a la millora de les condicions d'accessibilitat al medi físic convocades per a l'exercici 2019, i se'n dona publicitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8645

Data del DOGV
:   30-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9093


Data del document
:   19-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions a entitats locals i entitats sense ànim de lucre per a la millora de les condicions d'accessibilitat al medi físic convocades per a l'exercici 2019, i se'n dona publicitat. [2019/9093]  
  
Vistes les sol·licituds d'ajuda presentades per a la millora de les condicions d'accessibilitat al medi físic, resulten els següents  
  
Antecedents de fet  
Primer. D'acord amb la convocatòria pública establida conformement a l'Ordre 1/2016, de 20 de gener (DOGV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, i la Resolució de 14 de desembre de 2018 (DOGV 8449, 21.12.2018), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions a entitats locals i entitats sense ànim de lucre per a la millora de les condicions d'accessibilitat al medi físic, s'han presentat 58 sol·licituds de subvenció amb aquesta finalitat, que corresponen a les actuacions de concessió d'ajudes per a la «supressió de barreres arquitectòniques en edificis de pública concurrència», a l'empara de l'apartat primer, lletres a i b del punt 2, i per a «l'eliminació barreres en espais públics i elements d'ús públic: adaptació de parcs i jardins en nuclis urbans», a l'empara de la lletra d del punt 2 de l'apartat primer.  
Segon. De conformitat amb la Resolució de 15 de març de 2019 (DOGV 8510, 21.03.2019), de la Vicepresidència i Conselleria d'Igualtat i Polítiques Inclusives, es dona publicitat als crèdits pressupostaris que financen les ajudes previstes en aquesta convocatòria per un import de 300.000,00 euros, a càrrec del programa pressupostari 313.40, «Diversitat funcional».  
Tercer. A la vista de la relació ordenada de sol·licitants amb la seua puntuació, la Comissió d'Avaluació ha elaborat per la proposta de resolució de subvenció a entitats locals i entitats sense ànim de lucre per a la millora de les condicions d'accessibilitat al medi físic.  
  
Quart. Aquesta proposta es realitza d'acord amb els criteris de determinació de la subvenció, que estableix l'Ordre 1/2016, de 20 de gener, i la Resolució de 14 de desembre de 2018, de la Vicepresidència i Conselleria d'Igualtat i Polítiques Inclusives.  
Cinqué. Les entitats han aportat una declaració responsable en què expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que aquestes han sigut complides o manquen d'aquestes.  
  
Fonaments de dret  
I. La Direcció General de Diversitat Funcional i Salut Mental, per delegació de la vicepresidenta i consellera d'Igualtat i Polítiques Inclusives, és competent per a resoldre aquest procediment, d'acord amb l'article 10.1 de l'Ordre 1/2016, de 20 de gener, i el punt 4 de l'apartat 6 de la Resolució de 14 de desembre de 2018, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que s'estableix en els articles 1.b, 19 i concordants de la Llei 1/1998, de 5 de maig, d'accessibilitat i supressió de barreres arquitectòniques, urbanístiques i de comunicació, i en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
  
III. Aquesta subvenció es concedeix a l'empara del que es disposa en els articles 35 i 38 de l'esmentada Ordre 1/2016, de 20 de gener, i en la Resolució de 14 de desembre de 2018, de la Vicepresidència i Conselleria d'Igualtat i Polítiques Inclusives.  
Vistos els preceptes legals esmentats, i altres de general aplicació, resolc:  
  
Primer  
Concedir les subvencions per a la millora de les condicions d'accessibilitat al medi físic a les entitats locals i a les entitats sense ànim de lucre que figuren en l'annex I d'aquesta resolució i pels imports que s'hi s'indiquen.  
  
Segon  
Autoritzar i disposar crèdit a favor dels beneficiaris i pels imports que es detallen en l'annex I d'aquesta resolució, a càrrec de la línia de subvenció i aplicació pressupostària que s'hi detallen (expedient comptable RA núm. 2019.0.014025).  
  
Tercer  
Denegar les subvencions a les entitats locals i entitats sense ànim de lucre que figuren en l'annex II d'aquesta resolució, pels motius que s'hi indiquen.  
  
Quart  
La concessió d'aquesta subvenció queda condicionada al compliment de les obligacions que amb caràcter general són aplicables als beneficiaris de subvencions públiques i les específiques que s'estableix en el capítol VI, «Subvencions per a la millora de les condicions d'accessibilitat al medi físic», del títol II de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives,.  
  
  
Cinqué  
El pagament de la subvenció concedida per a equipament s'efectuarà contra la presentació de factures expedides en legal forma. En el cas de les entitats locals, les factures seran substituïdes per certificat de l'interventor local en què consten les quantitats aplicades amb la finalitat de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han de trobar-se, almenys, en situació d'obligacions «reconegudes», i així haurà de fer-se constar en la certificació.  
Així mateix, constitueix un requisit per al pagament de la subvenció a entitats locals, l'acreditació d'estar al corrent en el compliment de l'obligació de rendició de comptes anuals davant la Sindicatura de Comptes.  
En el cas que la subvenció comporte la realització d'obres, els pagaments s'efectuaran sempre contra certificació d'obra expedida per tècnic competent d'acord amb les condicions de finançament establides i de conformitat amb el projecte presentat i la seua corresponent factura, segons es disposa en l'article 40 de l'Ordre 1/2016, de 20 de gener, i l'apartat onze de la Resolució de 14 de desembre de 2018, de la Vicepresidència i Conselleria d'Igualtat i Polítiques Inclusives. Per a les certificacions d'obra s'utilitzarà el model oficial, que apareix com a annex IV de l'esmentada resolució.  
  
Sisé  
El termini màxim de presentació de la justificació total de les subvencions per a equipament finalitzarà el dia 15 d'octubre de 2019 i per a les subvencions d'obres finalitzarà, en tot cas, el dia 15 de novembre de 2019.  
La justificació de la subvenció es realitzarà a través de l'aplicació telemàtica establida a aquest efecte i mitjançant la presentació de la documentació necessària per a acreditar la despesa realitzada, conforme a l'estipulat en l'apartat onze i dotze de la Resolució de 14 de desembre de 2018.  
  
Seté  
Pertocarà el reintegrament o la minoració de l'import de les ajudes concedides, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, i també en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions.  
  
Huité  
Ordenar la publicació d'aquesta resolució de concessió i denegació de subvencions en el Diari Oficial de la Generalitat Valenciana.  
  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la Vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 19 de setembre de 2019.- La directora general de Diversitat Funcional i Salut Mental, p. d. (art. 10.1, O 1/2016, de 20 de gener, de la Vicepresidència i Conselleria d'Igualtat i Polítiques Inclusives; DOGV 7705, 26.01.2016): Ana María Hernández Recuenco.